Pohjanmaalle
Laajat aukeat Pohjanmaan,
 nytkö teidät siis nähdä saan,
 nähdä kansanne tyynen, tuoreen,
 joka kätkevi kylmään kuoreen
 sielun hehkuvan, intomielen,
 kuulla sointuvan suomenkielen?
 Laajat aukeat Pohjanmaan,
 veriin puoltavat vapauttaan.

 Laajat aukeat Pohjanmaan,
 teit’ ei tallata konsanaan,
 konsaan voi enää vieras valta,
 pois on Pohjan nyt taivahalta
 uhka poistettu vieraan vallan,
 niinkuin mailtanne hirmu hallan!
 Laajat aukeat Pohjanmaan,
 vaalii saatua vapauttaan.

 Laajat aukeat Pohjanmaan
 teidät nostaisin kunniaan,
 vuoksi miestenne urhotöitten,
 vuoksi tenhoisten kevätöitten,
 vuoksi naistenne sankarmielen,
 vuoksi sointuvan suomenkielen!
 Laajat aukeat Pohjanmaan,
 kaikki uhraa, – ei vapauttaan!

1918.